internet vaartha 123 Views
న్యూఢిల్లీ : ఆహార ఉత్పత్తులు, కూరగాయలు, పండ్లుధరలు పెరగడంతో టోకుధరల సూచి ద్రవ్యోల్బణం 1.62శాతానికి పెరిగింది. జూన్‌నెల గణాంకాలు మేనెలో పోలిస్తే రెట్టింపు పెరిగినట్లు కని పిస్తోంది. మేనెలలో గణాంకాలు కేవలం 0.79శాతం మాత్రమే ఉన్నాయి. రిటైల్‌ ధరలసూచి ద్రవ్యోల్బ ణం కూడా 22 నెలల గరిష్టస్థాయికి చేరింది. జూన్‌ నెలలో 5.77శాతం నమోదయిన సంగతి తెలిసిందే. రిజర్వుబ్యాంకు వడ్డీరేట్లపై యధాతధ స్థితిని కొనసాగిస్తుందన్న అంచనాలున్నాయి. ఆహార ద్రవ్యోల్బణం చూస్తే జూన్‌లో 7.88శాతంనుంచి 8.18శాతా నికి పెరిగింది. గురువారం విడుదలయిన ఈ అధికారిక గణాంకాలు ఆహారద్రవ్యోల్బణాన్ని మరింత పెంచినట్లయింది. ఏప్రిల్‌నెలలో 4.70 శాతంగాఉంది. మార్చినెలలో 4.09శాతం ఉన్న ఈ ద్రవ్యోల్బణం ఫిబ్రవరినెలలో 3.91శాతంగా ఉంది. అదే జూన్‌నెలకు వచ్చేసరికి 8.18శాతం గా పెరిగింది. ఇక కూరగాయల ధరలు చూస్తే మరింత ప్రియంఅయ్యాయి. జూన్‌లో 16.91 శాతంపెరిగాయి. మేనెలలో 12.94శాతంగా ఉన్నాయి. కూరగాయలధరల్లో 2.90శాతంగా ఉంది. కూరగాయలు, ఆలుగడ్డలపరంగా ధరలు 64.48శాతం పెరిగాయి. అంతకుముందు 60.01శాతంమాత్రమే ఉన్నాయి. పండ్ల ధరలు 3.8 శాతంనుంచి 5ఒక్కసారిగా 5.97శాతానికి పెరిగాయి. గడచిన నాలుగునెలల్లో ఒక్కసారిగా గరిష్టస్థాయికి పెరిగాయి. గోధుమల ధరలు కూడా 3.85శాతంనుంచి 6.83శాతానికి చేరాయి.పెట్రోలుధరలు కొంత మేరక్షీణించాయి. డీజిల్‌ ధరలు కొంతమేర పెరిగింది. మేనెలలో 5.01శాతం ఉన్న పెట్రోలుధరలు 1.13 శాతానికి చేరింది. ఇక శుద్ధిచేసిన ఆహారోత్పత్తులధరలు ఉత్పత్తిరంగ ద్రవ్యోల్బణాన్ని 0.91శాతం నుంచి 1.17శాతానికి పెంచాయి. ఇక చక్కెరధరలపరంగా 22.30శాతం నుంచి 26.09శాతానికి పెరిగింది.